Ο **Πολιτιστικός Αθλητικός Όμιλος Άμιλλα Περιστερίου**, γνωστή και ως **Άμιλλα Νέων Σεπολίων**, είναι ελληνικό αθλητικό σωματείο που δραστηριοποιείται στην περιοχή του Μπουρναζίου, στο Περιστέρι Αττικής, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1952, στο έμβλημά του φέρει ένα περιστέρι και αγωνίζεται με χρώματα το κόκκινο και το λευκό. Διατηρεί τμήματα ποδοσφαίρου και καλαθοσφαίρισης όλων των ηλικιακών ομάδων.

Τμήμα ποδοσφαίρου ανδρών
------------------------

### Διακεκριμένοι ποδοσφαιριστές

* Κώστας Ανδριόλας
* Ανδρέας Τσάτσας
* Λεωνίδας Δέγκλερης

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, η Άμιλλα Περιστερίου λαμβάνει μέρος στο Πρωτάθλημα της Β' Κατηγορίας Ανδρών που διοργανώνει η Ε.Π.Σ. Αθηνών και συγκεκριμένα στον 3ο Όμιλο.

Έδρα του συλλόγου είναι το Γήπεδο Χρυσούπολης, χωρητικότητας 600 θεατών.

Τμήμα καλαθοσφαίρισης ανδρών
----------------------------

### Ιστορική αναδρομή

Το ανδρικό τμήμα καλαθοσφαίρισης της Άμιλλας εντάχθηκε κατά τη δημιουργία του στα Πρωταθλήματα της Ε.Σ.Κ. Αττικής.

Την αγωνιστική περίοδο 1992-93 η ομάδα του Μπουρναζίου αναδείχθηκε Πρωταθλήτρια της Α' Κατηγορίας Ανδρών, λαμβάνοντας το δικαίωμα να αγωνιστεί στη Γ' Εθνική Κατηγορία. Στο επίπεδο αυτό παρέμεινε μέχρι την άνοιξη του 2001.

### Διακεκριμένοι προπονητές

* Αργύρης Πεδουλάκης

### Διακρίσεις

#### Εγχώριες διοργανώσεις

* **Α΄ Κατηγορία Ε.Σ.Κ.Α.**
	+ Πρωταθλήτρια (**1**): 1993
* **Γ' Κατηγορία Παίδων Ε.Σ.Κ.Α.**
	+ Πρωταθλήτρια 2019

Τμήμα καλαθοσφαίρισης γυναικών
------------------------------

### Ιστορική αναδρομή

Κατά την αγωνιστική περίοδο 2008-09 το γυναικείο τμήμα καλαθοσφαίρισης της Άμιλλας συμμετείχε στο Πρωτάθλημα της Β' Κατηγορίας Γυναικών που διοργάνωσε η Ε.Σ.Κ. Αττικής. Στην τελική βαθμολογική κατάταξη βρέθηκε στη 13η και προτελευταία θέση έχοντας συλλέξει μόλις 4 νίκες σε 26 αγώνες, με άμεση συνέπεια τον υποβιβασμό της στην αμέσως χαμηλότερη κατηγορία.

Την επόμενη χρονιά, 2009-10, η ομάδα αποτέλεσε κομμάτι του δυναμικού του 1ου Ομίλου της Γ' Κατηγορίας Γυναικών ολοκληρώνοντας την κανονική περίοδο στη 2η θέση πίσω από το Γ.Σ. Κορωπίου. Έχοντας ήδη εξασφαλίσει την άνοδο, αντιμετώπισε σε αγώνα κατάταξης την ομάδα που τερμάτισε στην αντίστοιχη θέση του 2ου Ομίλου, το Γ.Σ. Αμαρουσίου. Στον αγώνα αυτό ηττήθηκε με σκορ 35-43 κλείνοντας τη χρονιά οριστικά στην 4η θέση. Την περίοδο αυτή, καθώς και τις δύο επόμενες, την τεχνική ηγεσία του τμήματος είχε ο Κώστας Περσίτσας.

Την περίοδο 2010-11 η Άμιλλα ξεκίνησε μια νέα προσπάθεια παραμονής στη Β' Κατηγορία της Ε.Σ.Κ.Α. με θετικό αποτέλεσμα. Συγκεκριμένα συνέλεξε 7 νίκες και 15 ήττες, ισοβαθμώντας στις θέσεις 8 και 9 με τη Νήαρ Ηστ Καισαριανής. Τελικά κατετάγη στην υψηλότερη από τις δύο θέσεις λόγω των μεταξύ τους αποτελεσμάτων. Η ομάδα απέτυχε να μπει στα Play-offs, ωστόσο ανανέωσε την παρουσία της στην ίδια κατηγορία το επόμενο φθινόπωρο.

Ο στόχος της παραμονής στη Β' Κατηγορία επετεύχθη και τη χρονιά 2011-12, οπότε και η Άμιλλα είχε απολογισμό 11 νίκες και 11 ήττες. Σαν αποτέλεσμα κατέλαβε την 6η θέση της τελικής κατάταξης, μένοντας εκτός Play-Offs. Το Μάιο του 2012 ο coach Περσίτσας υπέβαλε την παραίτησή του μετά από 3,5 περιόδους.

Την αγωνιστική περίοδο 2012-13 η ομάδα της Άμιλλας ολοκλήρωσε τις αγωνιστικές της υποχρεώσεις δύο θέσεις χαμηλότερα - στην 8η συγκεκριμένα - έχοντας συγκεντρώσει 7 νίκες σε 22 αγώνες. Η θέση αυτή ήταν ασφαλής ώστε να ανανεώσει την παρουσία της στη Β' Κατηγορία για μια ακόμη χρονιά. Προπονητής της ομάδας από τον Ιούνιο του 2012 διετέλεσε ο Τάσος Μοναστηριώτης.

Την επόμενη χρονιά, 2013-14, η απόδοση της ομάδας του Περιστερίου κυμάνθηκε περίπου στο ίδιο επίπεδο, με τελικό απολογισμό 8 νίκες και 14 ήττες. Η κατάληψη της 9ης θέσης στον τελικό βαθμολογικό πίνακα σε σύνολο 12 συλλόγων δεν ήταν αρκετή να συγκρατήσει την Άμιλλα στη Β' Κατηγορία κι έτσι η τελευταία υποβιβάστηκε από το επόμενο φθινόπωρο. Από τα μέσα της περιόδου την τεχνική ηγεσία της ομάδας ανέλαβε η πρώην αθλήτρια του συλλόγου και εν ενεργεία καλαθοσφαιρίστρια της Α1 Εθνικής, Ανθή Μπαλτά.

### Διακεκριμένες καλαθοσφαιρίστριες

* Κατερίνα Αυγέρη
* Τούλα Γουναρά
* Ανθή Μπαλτά
* Λίνα Πλεμμένου
* Γεωργία Σταυροπούλου
* Σταυρούλα Τζώρτζη
* Αλεξάνδρα Τουρκαμπή

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Π.Α.Ο. Άμιλλα Περιστερίου έλαβε μέρος στο Πρωτάθλημα του 1ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας δέκα ομάδες στη διεκδίκηση της ανόδου, έκλεισε την κανονική περίοδο με απολογισμό 11 νίκες και 9 ήττες. Σαν αποτέλεσμα κατέλαβε την 7η θέση της βαθμολογικής κατάταξης, μένοντας εκτός της ζώνης ανόδου.

Ο σύλλογος διέθετε επίσης το δικαίωμα συμμετοχής στο Κύπελλο Γυναικών της Ένωσης. Αποσύρθηκε, ωστόσο, με αποτέλεσμα ο πρώτος και μοναδικός του αγώνας να κατακυρωθεί υπέρ του αντιπάλου του, Α.Σ. Παπάγου με σκορ 20-0.

Έδρα του συλλόγου είναι το Κλειστό Γυμναστήριο Πυγμαχίας Περιστερίου, χωρητικότητας 8.400 θεατών. Πρόεδρος του διοικητικού συμβουλίου είναι o Βασίλης Μουκουβίνας, ενώ καθήκοντα πρώτης προπονήτριας διατηρεί από τον Ιανουάριο του 2014 η εν ενεργεία καλαθοσφαιρίστρια Ανθή Μπαλτά.

### Τμήματα υποδομής

Κατά την αγωνιστική περίοδο 2002-03 η Άμιλλα Περιστερίου κατέκτησε το Πρωτάθλημα Κορασίδων που διοργανώνει ετησίως η Ε.Σ.Κ. Αττικής, κερδίζοντας κατόπιν συμμετοχή στο Πανελλήνιο Πρωτάθλημα Κορασίδων της Ε.Ο.Κ.

Παραπομπές
----------

1. 1 2  «Άμιλλα Περιστερίου»[*νεκρός σύνδεσμος*], πληροφορίες στον ιστότοπο Erasitexniko-podosfairo.gr.
2. ↑  «Ιστορία», πληροφορίες στον επίσημο ιστότοπο της Ε.Σ.Κ. Αττικής.
3. ↑  «Το βιογραφικό του Αργύρη Πεδουλάκη», άρθρο στον ιστότοπο SigmaLive.gr, 2 Ιουλίου 2012.
4. ↑  «Αποτελέσματα Β ΕΣΚΑ: Πρωταθλήτρια η Δάφνη Δαφνίου!» Αρχειοθετήθηκε 2016-03-04 στο Wayback Machine. άρθρο στον ιστότοπο WePlayBall.gr, 27 Απριλίου 2009.
5. ↑  «Αποτελέσματα Γ' ΕΣΚΑ: Υπερπρωταθλητής το Κορωπί», άρθρο στον ιστότοπο WePlayBall.gr, 7 Μαρτίου 2010.
6. ↑  «Βιογραφικό», πληροφορίες στο προσωπικό ιστολόγιο του Κώστα Περσίτσα.
7. ↑  «Πρόγραμμα & Αποτελέσματα Β' Κατηγορίας Ε.Σ.Κ.Α. Γυναικών 2010-11», πληροφορίες στο επίσημο ιστολόγιο της Νήαρ Ηστ Καισαριανής.
8. ↑  «Αποτελέσματα Β ΕΣΚΑ: Πρωτάθλημα για Αμαζόνες! Play off για τους υπόλοιπους!» Αρχειοθετήθηκε 2016-03-05 στο Wayback Machine. άρθρο στον ιστότοπο WePlayBall.gr, 28 Μαρτίου 2011.
9. ↑  «Αποτελέσματα Β’ ΕΣΚΑ: Έπεσαν Δαφνί και Τούφα, τρίτη η Πεύκη!» Αρχειοθετήθηκε 2016-03-04 στο Wayback Machine. άρθρο στον ιστότοπο WePlayBall.gr, 18 Μαρτίου 2012.
10. ↑  «Παρελθόν από την Άμιλλα ο Περσίτσας!», άρθρο στον ιστότοπο WePlayBall.gr, 23 Μαΐου 2012.
11. ↑  «Αποτελέσματα Β' ΕΣΚΑ: Τέλος στην κανονική περίοδο, "βολεύτηκαν" Φιλαθλητικός και Κουκουβάουνες, αγωνία για Παλλήνη!», άρθρο στον ιστότοπο WePlayBall.gr, 21 Μαρτίου 2013.
12. ↑  «Στην Α ΕΣΚΑ ο Ωρωπός - Το βλέμμα στα πλέι οφ τώρα...» Αρχειοθετήθηκε 2015-04-28 στο Wayback Machine. άρθρο στον ιστότοπο WomenSports.gr, 21 Μαρτίου 2013.
13. ↑  «Ο Μοναστηριώτης στην Άμιλλα» Αρχειοθετήθηκε 2015-04-19 στο Wayback Machine. άρθρο στον ιστότοπο WomenSports.gr, 3 Ιουνίου 2012.
14. ↑  «Αποτελέσματα Β ΕΣΚΑ: Αήττητο πρωτάθλημα για ΑΕΚ Περιστερίου, στα πλέι οφ ο Θρίαμβος!», άρθρο στον ιστότοπο WePlayBall.gr, 26 Μαρτίου 2014.
15. 1 2  «Παραιτήθηκε ο Μοναστηριώτης από την Άμιλλα, ανέλαβε η Μπαλτά!», άρθρο στον ιστότοπο WePlayBall.gr, 30 Ιανουαρίου 2014.
16. ↑  «Αποτελέσματα Γ ΕΣΚΑ: Αήττητοι πρωταθλητές Αγιος Θωμάς και Δάφνη Δαφνίου!», άρθρο στον ιστότοπο WePlayBall.gr, 2 Απριλίου 2015.
17. ↑  «Αποτελέσματα Κυπέλλου ΕΣΚΑ: Πέρασαν τα φαβορί!», άρθρο στον ιστότοπο WePlayBall.gr, 24 Σεπτεμβρίου 2014.
18. ↑  Κλειστό Πυγμαχίας Περιστερίου, πληροφορίες στον ιστότοπο Stadia.gr.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Π.Α.Ο. Άμιλλα Περιστερίου, επίσημος ιστότοπος των τμημάτων καλαθοσφαίρισης.
* Κλειστό Πυγμαχίας Περιστερίου, πληροφορίες στον ιστότοπο Stadia.gr.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.Σ.Κ.Α. 2022-2023 |
| --- |
|  |
| 1ος Όμιλος | 
* Αθηναϊκός Βύρωνα
* Εύνικος
* Θρακομακεδόνες
* Κουκάκι
* Λυκόβρυση
* Νέα Ιωνία
* Πολυνίκης Αγίας Βαρβάρας
* Σπόρτιγκ Αθηνών
* Φίλιππος Περιστερίου
 |  |
|  |
| 2ος Όμιλος | 
* Άγιοι Ανάργυροι
* Άμιλλα Περιστερίου
* Αναγέννηση Μαραθώνος
* Απόλλων Σμύρνης
* Άρτεμις Αχαρνών
* Γαλάτσι
* Κηφισιά
* Πανελλήνιος
* Χολαργός
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 1ος Όμιλος Βορρά | 
* Αναγέννηση Νέου Ρυσίου
* Απόλλων Καλαμαριάς
* Απόλλων Πτολεμαΐδας
* Αργοναύτες Αγρινίου
* Άρης Θεσσαλονίκης
* Ιωάννινα (Σ.Κ.)
* Λασσάνης Κοζάνης
* Ολύμπια Λάρισας
* Χ.Α.Ν.Θ.
 |  |
|  |
| 2ος Όμιλος Βορρά | 
* Ασπίδα Ξάνθης
* Ηρακλής Θεσσαλονίκης
* Νεάπολη
* Πάνθηρες Καβάλας
* Πανόραμα
* Πανσερραϊκός
* Πιερικός Αρχέλαος
* Πιερία
* Πυλαία
 |
|  |
| 1ος Όμιλος Νότου | 
* Αθηναϊκός Βύρωνος
* Άμιλλα Περιστερίου
* Αμύντας Υμηττού
* Άρις Καλαμάτας
* Ατρόμητος Πειραιώς - Ηρακλής
* Δαναοί Άργους
* Πανιώνιος Σμύρνης
* Πορφύρας Φρεαττύδος
* Προμηθέας Πατρών
 |
|  |
| 2ος Όμιλος Νότου | 
* Αγία Παρασκευή
* Α.Ε.Κ. Περιστερίου
* Αιγέας Χίου
* Ιωνικός Νέας Φιλαδέλφειας
* Κρόνος Αγίου Δημητρίου
* Μελίσσια
* Τερψιθέα Γλυφάδας
* Φοίνιξ Πειραιώς
 |

 |